**Dr. habil. Laufer Edit (Óbudai Egyetem BGK, a Magyar Fuzzy Társaság elnöke): Dönteni nehéz. Vagy mégsem? Bevezetés a fuzzy logika világába**

A mérnöki világgal kapcsolatban általában a precizitás, a szigorú szabályok és a számszerű leírás jut eszünkbe. Az emberi gondolkodás azonban nem ilyen, sokszor nem tudjuk egyértelműen eldönteni, hogy valami jó vagy rossz, igaz vagy hamis. A mérnöki gyakorlatban is számos olyan feladat létezik, ami nem oldható meg a hagyományos analitikus módszerekkel. A rendszerekben rengeteg bizonytalanság, szubjektivitás merülhet fel, és nem mindig tudunk éles határokat húzni az egyes kategóriák, értéktartományok közé. A fuzzy logika az ilyen, matematikailag nehezen leírható problémákra nyújt hatékony megoldást. Az előadás a fuzzy tudományterület alapfogalmaiba enged betekintést, valamint alkalmazási példákkal szemlélteti a módszer működését.